钦定古今图书集成/理学汇编/字学典/第047卷 > 《元陈绎曾书法三昧》 > 《三吴楷法十则》王世贞
## 钦定古今图书集成/理学汇编/字学典/第047卷 > 《元陈绎曾书法三昧》 > 《三吴楷法十则》王世贞

第一册

陈文东小楷《圣主得贤臣颂》，文东名璧，华亭人，国初
以书名家。沈民则《学士出师表》字颇大。民望大理《虞
书？益稷篇》字小如文东。予每见二沈以书取贵显，翱
翔玉堂之上，文皇帝至称之为“我明右军”，而陆文裕
独推陈笔，以为出于其表。今一旦骈得之，足增墨池
一段光彩。然是三书皆圆熟精致，有黄庭庙堂遗法，
而不能洗通微院气，少以欧、柳骨扶之，则妙矣。盖所
谓云间派也。

第二册

徐元玉临褚可南《哀册》文，字差细而笔老，独不胜其
佻。盖摹褚而用之以米者也。《东原生传》差精谨，当
是中年笔。《周伯器跋》有微致，其人疑即周仿也。钱原
溥《陈氏墓碣铭》遒迅然欠雅，是宋仲温遗构，云间人
至今仿之。《吴原博墓表》极得苏长公笔，而锋多含蓄，
不露佳手也。《蔡九逵嗣命议》书雅健而辞不甚佳。陆
子渊二柬在真、行之间，元玉小而不楷，钱、吴、蔡楷而
不小，聊备一家云尔。

第三册

祝京兆赋一首，杂诗三十首，后序一首，少年时槁耳，
楷法甚精绝，间以小行，若草率不经意者，而具种种
姿态，可宝也。又古近体诗十五首，是行卷上公卿者，
稍似经意，多大令风格，而近纤长。其诗亦多秀儁语，
视晚岁应酬若出二手。独《拟元日早朝》排律，而押韵
用二“新”字、二“人”字、二“臣”字，不可晓也。

第四册

祝京兆黄道中字致甫，说用秃笔作楷，而间带行法，
纯质古雅，隐然欲还锺索风。道中即吾故人淳父姬
水也，为其尊人五岳公乞集序，以此为贽，余固辞，谓
“此汝南家乘，奈何畀人？”则曰：“使不佞而仍故名与字，
知非公有也。且公文成，非吾汝南家乘乎？”为一笑而
留之，因记其语。又《赤壁赋》劲挺从褚河南来，而结法
微佻。《约斋闲录序》出入锺太傅、王大令，古法郁勃指
掌间，而雅致精密，削去畦径，与黄道中《字说》皆晚岁
笔也。人不可以无年，信矣。

第五册

为文待诏征仲小楷《甲子杂槁》，凡诗四十七首、词四
首、文八首，中亦有率意改窜者。楷法极精细，比之暮
年，气骨小不足而韵差胜，诗亦多楚楚情语，如《元日》
《梅雨》《言怀》《无题》《梦中》诸篇，皆晚唐、南宋之佳境也。闻
之吴人待诏每新岁辄书旧诗文一册，至老无复遗，
而没后分散诸子。有徽人某子甲，以四十千得二十
册以去，今不知所在。此本乃故人子售，余为直十千，
因留置此比于《吉光》之片羽耳。

第六册

文待诏征仲小楷。其一为余书早朝等近体十四首，
用古朝鲜茧，结构秀密，神采奕奕动人，是八十四时
笔也。其二古诗十九首，极有小法，其妙处几与枚叔
语争衡，是八十八时笔也。又一条三行射礼有“鹿中”
云云，尤精甚，而考据详核，偶于散帙得之，附于后。其
三《昼锦堂记》，差大于古诗，结力遒劲，是六十七时笔
也。其四，《拙政园记》及古近体诗三十一首，为王敬止
侍御作。侍御费三十，鸡鸣候门而始得之，然是待诏
最合作语，亦最得意笔。考其年癸巳，是六十四时笔
也。其五，《致仕三疏》中有窜改，当是槁草而精谨乃尔，
令人作“颜平原。想吾所缀集，皆待诏中年以后书，真
吉光凤羽，缉而为裘，后人其宝守之。”

第七册

王履吉《拙政园赋》及诗四章，皆小楷，得锺、王笔意。《张
琴师传》亦类之，其下指极有媚趣，微伤自然耳。退之
《琴操》稍大，兼正行体，意态古雅，风韵遒逸，所谓大巧
若拙，书家之上乘也。跋尾：“仲蔚与家弟评履吉书，若
讼而各有致”，并存之。

第八册

文。寿承书五子诗，是于鳞辈初年作，盖尗绌茂秦而

五子诗及近体数首，是古高丽茧，能于率更内斟酌，
温润秀劲，光彩射入，盖中年最合作笔也。许元复一
纸，老笔圆熟流俊，而所书《庞居士传》，语尢可喜。是四
君者仅一休承在，然老矣，而前后“五子”者复失其六。
每一展卷，辄为忆叹！

第九册

陈道复千文，此君书不易楷，楷不易小，而吾兼得之。
陈子兼《三槐堂铭》，妍秀而微少骨；《蜀中诗》，古雅而小
逊；《陆子传》。二歌出《麻姑坛》，遒丽肉满，览之煜然，然是
二君最合作。《书。王禄之与其师尺牍》，亦自佳。俞仲蔚
《前后杂诗》二帧，共二十二首，诸与余唱和者，是晚年
笔稍纵而有诚。《悬腕宝剑篇》以下，是二十年前书，尢
精婉可爱，诗亦多警句，故并存之。

第十册

顾德育《牡丹》一赋，酷有征仲家风。黄淳父前长篇，一
永兴之有锋铩者，后十二章小似不及周公瑕诗二
十章用笔精雅有法。袁鲁望十五章，《莫云卿》十四章，
王舜华十二章，吾所不敢深论。若鲁望之流利，云卿
之浓婉，舜华之轻俊，皆菰芦中翘楚者也。最后得张
伯起唐人数诗。伯起生平临二王最多，退笔成冢，虽
天趣小渴，而规度森然矣。